Vypracované úlohy zo všetkých predmetov s menom, priezviskom a triedou môžete doniesť do školy do 8.00 hod.

**SLOVENSKÝ JAZYK**

**SLOH***Zhovárame sa a diskutujeme*

***Interview –*** cielený rozhovor s významnou alebo zaujímavou osobnosťou v tlači, rozhlase alebo TV. Opytujúci vedie rozhovor s istým zámerom. Rozhovor rozvíja vhodnými pripravenými otázkami.

***Debata –*** rozhovor, v ktorom sa voľne vyjadrujú názory na nejaký problém. Organizovaná výmena názorov sa nazýva ***diskusia.*** Ak chceme iným vysvetliť svoj názor a presvedčiť ich o jeho správnosti, používame ***argumenty.***  *Píšeme si so známymi*: ***súkromný list a pohľadnica***

***Adresát –*** ten, komu list alebo pohľadnicu posielame.

***Odosielateľ –*** ten, kto list alebo pohľadnicu posiela.

**Adresa:** oslovenie, meno a priezvisko,ulica a číslo domu, mesto, PSČ

Na znak úcty píšeme tvary osobných zámen v 2. os. sg. a pl. s veľkým písmenom 🡪 **T**voj list, ďakujem **T**i, spomeniem si na **T**eba, **V**aša snaha, s **V**ami, veľmi pekne **V**ám ďakujem.

*Literatúra –* čítame z učebnice text od Marty Hlušíkovej (Bojujeme u riaditeľa). Píšeme poznámky do zošitov:

**Marta Hlušíková**

**Bojujeme u riaditeľa**

**Téma:** vzťahy učiteľov a žiakov

**Hlavná myšlienka:** Spravodlivosti niekedy treba pomôcť odvahou

**Forma:** próza

**Literárny druh:** epika

**Literárny žáner:** poviedka (z knihy Neznášam keď ma hladkajú po hlave)

**Hlavná postava:** Petra

**Vedľajšie postavy:** Klára, Bublina, riaditeľ

**Umelecké prostriedky:**

* prirovnanie: vyzeral ako zmoknutá vrana, uši ako radary, oči behajú ako rozčúlené čučoriedky, žily navierali ako motúzy
* metafora: zapichla oči do riaditeľa
* epiteton: ukikiríkaný piatak

**Umelecký jazyk autora:** slangové slová: matika, učka

Autori na charakteristiku postáv a obdobia, v ktorom sa dej odohráva, využívajú:

* **spisovné slová:** zastarané (apenko, mendík,...) alebo moderné (reštartovať, obrazovka...)
* **nespisovné slová:**
	+ slangové – reč istej skupiny ľudí, napr. žiakov, študentov, vojakov...(žiacky slang – matika, učka,...)
	+ nárečové – reč istého územia, napr. západoslovenské nárečie (ludjé, djéšt, zemáky...)

**ANGLICKÝ JAZYK**

Milí žiaci, naučte sa slovnú zásobu 6A a Types of TV programmes

Učebnica str. 68/ cv.3 – prečítajte si krátky rozhovor a písomne odpovedzte na 3 otázky k článku

Pracovný zošit str. 54/ cv.1 – do zošitov si priraďte k druhu televízneho programu (1-9) jeho opis (a-i)

Pracovný zošit str. 54/ cv.2 – do zošitov si prepíšte dialóg a na prázdne miesta doplňte slová z rámčeka

Všetky vypracované cvičenia odfoťte , označte menom a priezviskom a pošlite na môj email: radovankamihalik@gmail.com **do 12.6.2020**

**DEJEPIS**

Napísať poznámky do zošita, v učebnici látka je na str.45 - 48

**Rímske cisárstvo**

**Octavius Augustus**

* stal sa hlavou štátu, nazýval sa 1. občanom / principes – podľa tohto sa nazýva toto obdobie PRINCIPÁT
* okolo r. 70 n.l. dobyli Rímske légie JERUZALEM (obývali ho Židia) a pripojili ho k Rímu

Nasleduje obdobie adoptívnych cisárov

- významný adoptívny cisári napr.:

* Hadrián – začali sa stavať **LIMES ROMANUS** (hranice Rímskej ríše)
* Antonius Pius – žiadna vojna

**Rímske légie**

- dobre vycvičená armáda vojakov

- cudzinec po 25 rokoch služby získal rímske občianstvo

- rýchly presun, vďaka kvalitnej cestnej siete – **VIADUKT**

**- Prétoriánska garda** – ochrana cisára, hlavného mesta

**Rímske tábory**

- aj na území **dnešného Slovenska v Trenčíne – LAUGARICIO**

- vždy rovnaký tvar:

* 4 brány podľa štyroch svetových strán
* uprostred veliteľstvo
* nemocnica, svätyňa, kúpele

- Marcus Aurélius, bol so svojím vojskom aj v Trenčíne, významný panovník, filozof

**Dioklecián (Pán a Boh)**

- rozdelil vládu medzi štyroch panovníkov

- rozhádali sa a moc získal **KONŠTANTÍN VEĽKÝ** (r. 180 n.l.):

* zrovnoprávnil kresťanstvo
* hlavné mesto **Byzantion (Konštantínopol)**

**V 4. stor. n. l. rozdelenie Rímskej ríše** pod vplyvom útokov Keltov, Hunov (začiatok veľkého sťahovania národov) **na:**

**- ZÁPADNÚ RÍŠU** – hlavné mesto **Rím** (jazyk – Latinčina) – zanikla v r. 476 n. l.

**- VÝCHODNÚ RÍŠU** – hlavné mesto **Byzancia** (jazyk – Gréčtina) zanikla v r. 1453 n.l.

**Opísať slovníček zo str.48**

**GEOGRAFIA**

Na začiatku polroka, ste dostali zadanie na vypracovanie projektu. Všetci máte zapísanú svoju tému a napísali sme si čo všetko ma obsahovať. Tak máte týždeň, aby ste ho dokončili a poslali mi fotku do skupiny + v hlasovej správe mi ho v krátkosti odprezentujete. Teším sa na vašu tvorbu☺ Z VI.A nemám štyroch žiakov v skupine na massengri. Vy si vypracujte projekt a založte do zošita, keď si opäť pozbieram zošity na kontrolu tak ich skontrolujem ☺

**INFORMATIKA**

**Téma:** Programovanie - začiatočník

Kto má možnosť pracovať s PC, mobilom skúsi na internete vyhľadať armor games – light bot. Potrebujeme sa dostať aspoň do levelu 7-8.

Napíšte si: Každý krok programu sa volá príkaz. Súbor príkazov spolu voláme algoritmus. Algoritmus, ktorý vieme zopakovať v poradí presne podľa toho ako my určíme sa volá cyklus. Špeciálny príkaz napísaný v algoritme sa volá funkcia. Všetky tieto dáta môžeme ľubovoľne použiť, kombinovať a tak vytvoriť vždy nový algoritmus. Týmto spôsobom vznikne program. Čiže program je súbor algoritmov.

Pozdravuje vás váš učiteľ INF ☺

**OBČIANSKA NÁUKA**

- v zošite máte mať k dnešnému dňu napísané poznámky z učiva **Európska únia (EÚ)** a ústne vypracovanú 2. otázku na str. 28,

- následne vypracujte na str. 28/1. úloha – ústne.

**MATEMATIKA**

Milí žiaci,

na messengeri bola vytvorená skupina, v ktorej spoločne riešime úlohy každý deň počas druhej vyučovacej hodiny (8:55-9:40). Ich zadania máte uvedené nižšie pre tých, ktorí nie sú na messengeri.

Od všetkých očakávam samostatné riešenie zadaní – odfoťte a pošlite. V prípade akýchkoľvek problémov ma kontaktujte buď medzi 10:30 až 11:00 prostredníctvom messengera alebo kedykoľvek emailom ucitelka.svedlar@gmail.com

Pokračujeme témou, ktorá sa dá výstižne opísať ako vypisovanie možností. Vyskúšame si to viacerými spôsobmi (obrázok, vypisovanie, výpočet, stromový diagram).

1. Na narodeninovej oslave si 5 dievčat štrnglo pohárom džúsu. Koľko štrngnutí bolo na oslave, ak si štrngla každá s každou práve raz? Úlohu rieš pomocou **obrázka**.
2. **Vypíš** všetky 2-ciferné čísla z číslic 1, 2, 5, 0 pričom cifry sa môžu opakovať.
3. Janko dostal k narodeninám nový bicykel. Jeho bicykel bol vybavený mnohými prevodmi. Koľko má Janko možností k nastaveniu prevodu, ak vpredu má 3 veľké kolieska a vzadu 8 menších koliesok? Rieš **výpočtom!**
4. Z rádia sme začuli, že v dôležitom futbalovom zápase padlo spolu 9 gólov. Koľko existuje rôznych výsledkov? **Vypíš** ich! Mohol zápas za tejto podmienky skončiť nerozhodne?
5. Utvor všetky 4-ciferné čísla z číslic 0,2,5,9 tak, že číslice sa nemôžu opakovať. Úlohu rieš pomocou **vypisovania** i **výpočtom**.

**NÁBOŽENSKÁ VÝCHOVA**

**ZODPOVEDNOSŤ ZA INÝCH**

**Zapamätaj si :**

Preukazovať lásku svojim blížnym znamená dávať im to, čo potrebujú pre dušu, ale aj telo. Takéto skutky nazývame skutky duchovného a telesného milosrdenstva.

|  |  |
| --- | --- |
| **Skutky telesného milosrdenstva** | **Skutky duchovného milosrdenstva** |
| nasýtiť hladných | radiť pochybujúcim |
| napojiť smädných | poučovať tých, čo sa mýlia |
| odieť nahých | napomínať hriešnikov |
| ujímať sa ľudí bez prístrešia | potešovať zarmútených |
| navštevovať chorých | trpezlivo znášať nespravodlivosť |
| oslobodzovať väzňov | odpúšťať tým, ktorí nám ublížili |
| pochovávať mŕtvych | modliť sa za živých i mŕtvych |

Tí, ktorí si nevšímajú takýchto ľudí a sú im ľahostajní, hovoríme, že páchajú ***sociálny hriech.***

**HUDOBNÁ VÝCHOVA**

Opakovanie doteraz osvojených piesní, rytmizácia piesní.

**VÝTVARNÁ VÝCHOVA**

Na internete si vyhľadajte expozíciu – Muzeum Andyho Warhola v Medzilaborciach.

* Najdrahšie ikonické diela na svete
* Slávna polievka "Campbell´s Soup
* Portréty Marylin Monroe
* Autoportrét Andyho Warhola

Prečítajte si životopis Andyho Warhola.

**TELESNÁ A ŠPORTOVÁ VÝCHOVA**

1. prechádzky do prírody
2. beh na krátke vzdialenosti
3. aerobic ( ranná rozcvička, cviky na mieste, dychové cvičenia )
4. bicyklovanie v prírode alebo obci
5. Vedomostná úloha : Tvojou úlohou bude pripojiť sa na internet, otvoriť si stránku GOOGLEa zistiť koľko titulov majstra sveta získal náš najúspešnejší cyklista Peter Sagan.

Pomôcka : <https://www.welovecycling.com/sk/2018/09/21/peter-sagan-3-tituly-majstra-sveta-v-rade/>

Vaše odpovede na moje otázky mi môžete zasielať na aplikáciu Messenger – Patrik Olejár ( nie Facebook )

**TECHNIKA**

Pozrite sa aké okrasné byliny sa nachádzajú vo vašom okolí. Aké okrasné byliny máte doma?

**FYZIKA**

Vypracuj úlohy z učebnice na str. 111/ cv.4

**BIOLÓGIA**

**Živočíchy so schránkou- mäkkýše**

Prečítaj si poznámky v učebnici na strane 82-83.

Zakresli obr. 248 na str. 82 - Vnútornú stavbu tela slimáka.